
REFERAT

privind modificarea şi aprobarea Organigramei, Statului de Funcţii şi Regulamentului de Organizare şi Funcţionare ale Serviciului pentru Protecţia Copilului şi Familiei Timişoara
Serviciul pentru Protecţia Copilului şi Familiei Timişoara este un serviciul cu personalitate juridică aşa cum rezultă din Hotărârea Consiliului Local al Municipiului Timişoara nr.183/25.05.2010, şeful serviciului având calitatea de ordonator terţiar de credite, fiind în subordinea Direcţiei de Asistenţă Socială Comunitară Timişoara.


Având în vedere : 

- OMFP nr.38/15.01.2003 pentru aprobarea Normelor generale privind exercitarea activităţii de audit public intern modificat prin OMFP nr.423/15.03.2004, 3.1 Organizarea auditului public intern la nivelul entităţilor publice:3.1.4 Instituţiile publice mici care au depăşit pragul anual de 100.000 EURO, o perioadă de 3 ani consecutiv, au obligaţia de a-şi constitui compartiment de audit public intern până la sfârşitul primului trimestru al anului următor;
- Legea nr.672/2002 privind auditul public intern, actualizată cap.I,art.2 lit.f):”compartiment de audit public intern-noţiune generică privind tipul de structură funcţională de bază a auditului public intern care, în funcţie de volumul şi complexitatea activităţilor şi riscurilor asociate de la nivelul entităţii publice, poate fi:direcţie generală, direcţie, serviciu, birou sau compartiment cu minimum 2 auditori interni, angajaţi cu normă întreagă;”
PROPUNEM

Modificarea şi aprobarea Statului de Funcţii, a Organigramei şi a Regulamentului de Organizare şi Funcţionare a Serviciului pentru Protecţia Copilului şi Familiei Timişoara, conform anexelor nr.1,2 şi 3 prin înfinţarea unui compartiment de audit public intern, prin transformarea a două posturi vacante de natură contractuală, astfel:
· Un post vacant de educator specializat se transformă în auditor gradul I.
· Un post vacant de îngrijitor I se transformă în auditor gradul II.

